lflage/wiki-talks huggingface dataset:
Conversa:Lixo

message: Ver Conversa:Residuo. Saúdos, Pedro --Lameiro (conversa) 21:28, 29 xullo 2008 (UTC)
* E se queres falar de "Contratos basura"? "Contratos lixo"? (O anterior comentario fíxoo o usuario 88.24.144.184, ás 18:51 do 4 de marzo de 2011, pero esqueceu asinar.) 
** Non sei cómo se dirá "contrato basura" pero sexa como for non ten que ver co que discutimos: o que xeramos industrias e particulares son residuos, e tódalas referencas -lexislación, programas de redución e valoración, etc.- utilizan ese termo. Algúns residuos son valorizables (aínda que logo non se valoricen, pero esa é outra historia) e só unha fracción carece absolutamente de utilidade. Quizais isto sexa o lixo, ou quizais sexa tal o simple po da terra. A procedencia, industrial ou doméstica, tampouco nos serve para diferenciar residuo e lixo. Non vos sei pero non podemos ter dous artigos, lixo e residuo, para falarmos do mesmo. Pedro --Lameiro (conversa) 18:13, 4 de marzo de 2011 (UTC)
thread_title: Untitled

message: O artigo está protexido desde hai cinco anos. ¿Non vai sendo o momento de liberalo? Pedro --Lameiro (conversa) 29 de novembro de 2020 ás 22:22 (UTC)
 Grazas! --Estevo(aei)fálame aquí 29 de novembro de 2020 ás 22:47 (UTC)
thread_title:  Protección
Conversa:For Whom the Bell Tolls

message: O pais no cadro para libro, ¿refirese o pais onde ten lugar a trama ou o pais onde se editou por primeira vez?--Carronada 21:59, 31 xullo 2008 (UTC)
*Eu diría que onde se editou por vez primeira o libro.--Arco de Rayne 08:09, 1 agosto 2008 (UTC)
*Certo; así é como aparece no artigo en inglés. Erro meu. --Saúde, e pola sombra!! Estevo(aei)pa o que queiras... 10:59, 1 agosto 2008 (UTC)
thread_title: Untitled
Conversa:Carlo Colombaioni

message: Na versión previa á miña edición dicíase que Colombaioni "Foi quen creou o estilo de improvisación da comedia dell'arte, inspirada pola comedia tradicional italiana". A redacción é equívoca e parece dar a entender que Colombaioni inventou a "commedia dell'arte" (que naceu no século XVI).
Por outra parte, no artigo utilízase sistematicamente clown, unha palabra que procede do inglés. Penso que o máis apropiado é utilizar unha palabra que xa leva máis tempo no noso idioma, pallaso (do italiano pagliaccio).
De calquera xeito, e segundo puiden mirar pola rede, utilízase moito no argot o termo clown por considerarse que pallaso resulta despectivo. Aínda que non comparto ese criterio, preferín ser conservadora e manter clown no artigo, pero en cursiva, xa que é unha palabra que non se axusta ás normas ortográficas e morfolóxicas da lingua galega, ademais dun anglicismo (ao meu ver) innecesario. É o criterio que seguín, pero que matizo aquí, por se alguén quere realizar aportacións sobre este pormenor.
Grazas.
--Paulatk 11:01, 1 agosto 2008 (UTC)
*Eu poría pallaso, non vexo problema xa que é a palabra no noso idioma. AlberteSi, digame? 12:19, 1 agosto 2008 (UTC)
thread_title:  Clown ou pallaso?
Conversa:Aleksandr Solzhenitsyn

message: Agora que reparo neste artigo, coido que se debería homoxeneizar a trasnscrición do nome Алекса́ндр, xa que literalmente sería "Alexandr", e como tal figura noutros moitos artigos. Cal é o criterio a seguir para harmonizar todas as aparicións deste nome? Na miña opinión, non se debería manter a dualidade Alexandr/Alexander.
Bicos.
--Paulatk 08:04, 4 agosto 2008 (UTC)
thread_title: Untitled
Conversa:Ciclo Diesel

message: Ainda que estea estendido o uso de diésel como nome común, como no caso do combustíbel, ou incluso o motor, en termodinámica sempre se usa o nome propio do inventor para referirse aos ciclos termodinámicos. Otto, Rankine, Carnot son os mais comúns. Non é que sexa de maior importancia, pero eu prefiro que se conserve ese uso e o artigo volva a Ciclo Diesel (ou se se prefire ciclo de Diesel). O outro non está mal para o uso común, pero no mundo científico e técnico a xente tende a ser moi escrupulosa cos nomes (vaidade, supoño, non quererán que cando inventen algo lle troquen o nome)
--emilio juanatey(talk) 20:54, 4 agosto 2008 (UTC)
A coherencia que mencionas cos outros sistemas paréceme un bo argumento. Vou emendar o meu erro. --Xabier Cid  Conversa  20:56, 4 agosto 2008 (UTC)
thread_title: Untitled
Conversa:Anatole Le Braz

message: Le Braz aprendeu bretón na casa, seus país non falaban francés, como por outra parte era o habitual na época na Bretaña rural , se de verdade aprendeu bretón de maior ese dato precisaría algunha referencia externa.--Arco de Rayne 17:08, 8 agosto 2008 (UTC)
*Xa o cambiei. Encontrei unha páxina con algo máis da súa vida, mágoa que estea en francés. -- Norrin_strange (Fala-me) 18:17, 8 agosto 2008 (UTC)
thread_title: Untitled
Conversa:Céltigos, Frades

message: CREO QUE O QUE PON NESTA PAXINA E UN CONTIDO MUY ABREBIADO. DEBERIAN DE AÑADIR FOTOS OU MAPAS. 
Eu tamén o creo. Toda axuda será benvida. Xa sabes... --Saúde, e pola sombra!! Estevo(aei)pa o que queiras... 15:12, 9 agosto 2008 (UTC)
thread_title: Untitled
Conversa:Denominación de Orixe Rías Baixas

message: ¿Que criterio se segue para catalogar a esas 18 marcas como "caldos destacados"? ¿onde está a linde entre a publicidade e a información? ¿unha relación de 18 marcas de albariño ten contido enciclopédico? Suxiro o borrado desa relación de marcas comerciais. Saúdos, Pedro --Lameiro (conversa) 10:24, 12 agosto 2008 (UTC)

message: * co borrado desa sección. AlberteSi, digame? 13:02, 12 agosto 2008 (UTC)
thread_title: Untitled
Conversa:Billarda

message: Rivas Quintas (Frampas I e II) recolle a denominación de lipio en Xesta (A Lama), lípiz en Seixido (A Lama) e lipes en Ardán (Marín), co significado de nome do xogo. Engade que pode vir do inglés to leap, saltar. Outros dicionarios recollen lipe, billarda e estornala. Rivas recolle tamén pincha en Tui [logo semella lóxico que tamén no Porriño, pero isto é suposición miña], pinche en Valiñas (Forcarei) e pinchín "en algunas partes" que non especifica, pero nos tres casos como o nome do pau pequeno deste xogo. Outros dan outros significados que non teñen nada que ver.
Lipilape non aparece no Dicionario de Dicionarios. Tala tampouco vén con este significado: é unha parte do remo, unha arte de pesca e unha pinza para coller castañas. Si que designa este xogo en castelán. Toña vén definido como "juego a clavar palos en tierra" (Val do Medo, Baños de Molgas), descrición que quizais se corresponda co xogo do que falamos. Saúdos, Pedro --Lameiro (conversa) 22:46, 12 agosto 2008 (UTC)
thread_title: Untitled

message: Na zona da foz do minho (Rosal e a Guarda) chama-se Cachiça
Na comarca de Vigo é conhecido co nome de "pateiro" 
replies: text: Para poder achegar esta información ó artigo é preciso ter referencias desa información, se vostede pode indicalas pode engadir a vostede mesmo eses datos. Saúdos, Elisardojm (conversa) 30 de novembro de 2013 ás 22:53 (UTC)
http://pozaslalo.blogspot.com.es/2012/09/4-campeonato-da-cachiza-gandra-guarda.html
http://www.farodevigo.es/portada-o-morrazo/2011/11/22/torneo-cachiza-bueu-reune-70-participantes-estacada/599667.html
http://cabaqueira.blogspot.com.es/2012/09/xogo-da-cachiza.html
http://www.infominho.com/index.php/id/69/objeto/18532

text: Engadín o termo cachiza coa referencia asociada, o termo pateiro xa se indicaba no artigo. Saúdos e grazas pola súa colaboración, Elisardojm (conversa) 10 de decembro de 2013 ás 10:39 (UTC)
vamos a ver, as parroquias do Rosal e a Guarda pertencen a comarca do baixo minho, que nom e o mesmo que vigo. Deberias mudar que em vigo se denomina Cachiça, ja que como dixem é no baixo minho onde recebe tal denominaçom. 
saúdo

text: Ten razón perdón polo lapsus, xa está amañado. Saúdos, --Elisardojm (conversa) 18 de decembro de 2013 ás 19:06 (UTC)
thread_title:  + nomes 
Conversa:Esencia

message: Estase metendo publicidade dun tal Obdulio Banda no artigo esencia todas as wikipedias, ademais co mesmo modus operandi, é un personaxe sen relevancia, 200 referencias en google, a maioría blogs. Todas as edicións que fagan referencia a ese personaxe se deben reverter.--Arco de Rayne 19:48, 13 agosto 2008 (UTC)
thread_title: Untitled
Conversa:Ocupación de Grecia polo Eixo

message: Traduciendo da wiki inglesa, revisión do 7 de agosoto de 2008 -- Norrin_strange (Fala-me) 14:14, 17 agosto 2008 (UTC)
0 Introduction and tables 
1 Fall of Greece 
2 The Triple Occupation
2.1 The German occupation zone 
2.1.1 Economic exploitation and the Great Famine  
2.1.2 Nazi atrocities  
2.2 The Italian occupation zone
2.3 The Bulgarian occupation zone 
3 Collaboration
4 Resistance
5 Liberation and aftermath
6 The Holocaust in Greece
7 Influence in post-war culture
8 Notable personalities of the occupation
9 References
10 Sources
thread_title: Untitled
Conversa:Xenreira (grupo)

message: Coido que isto é unha enciclopedia, non un panfleto de discursa política.  O país do que provén Xenreira é, guste ou non, España.  Cando menos, así debería aparecer nunha enciclopedia.  Se procede cambiar "País" por "Orixe", entón Galiza estaría ben posto, pero por favor, manteñamos a idea da wikipedia como enciclopedia.
*Non me acordo quen nin onde pero nunha conversa na Galipedia alguén daba como razoamento que país aparecía para se referir a Galicia no Estatuto de Galicia, e efectivamente aparece dúas veces país como sinónimo de Galicia, polo tanto non vexo onde está o  problema para poñer Galicia como país.--Arco de Rayne 18:07, 18 agosto 2008 (UTC)
thread_title: Untitled
Conversa:Robledo, Carballeda de Valdeorras

message: O Robledo e un pobo moi bonito que podedes atopar a 2 kilometros de Sobradelo. Agora ten manos de 100 veciños.A maioria deles foronse indo cara a vila en busca de mais comodidades.Pero ainda asi a xente sigue vindo o pobo os fines de semana e nas festas das cuais temos tres:A Virxe das Candelas o dia 2 de febreiro onde se saca a Virxe na procesión amenizada por gaiteiros e logo temos unha gran berbena ata altas horas da madrugada, unha segunda festa e a do Corpus que non se festexaba dende hai moitos anos ata o ano pasado que se fixo a procesion por encima de alfombras florais realizadas polos mozos/as e logo fixose unha romeria onde antigamente se facia a festa cunha charanga,unha pulpada para todos os asistentes e xogos populares para nenos e maiores, logo temos unha terceira festa do Sagrado Corazón de Xesús que se celebra o primeiro domingo de setembro onde se fai unha procesion con gaiteiros, xogos de bolos e gran berbena ata altas horas da madrugada.Como podedes ver temos varias festas con gran variedade de cousas para nenos, mozos e maiores.
thread_title: Untitled
Conversa:Máquina a vapor

message: Habería que discutir se é 'a vapor' ou 'de vapor'; o artigo creado é con 'de vapor', pero a ligazón na protada do día 22 de agosto refire a 'a vapor'. Considero que debe ser 'de vapor' e non 'a vapor', que sería un francesismo.--Agremon(contacto) 08:21, 22 agosto 2008 (UTC)
thread_title: Untitled
Conversa:Constantino Horta

message: Afírmase no artigo que "Constantino Horta y Pardo coñecido tamén polo alcume con que asinou moitos artigos e folletos: P. Pardo de Cela". Consultada a Gran Enciclopedia Galega non existe relación ningunha entre os artigos Constantino Horta y Pardo e Pardo de Cela. Habería que comprobar este dato. Pedro --Lameiro (conversa) 21:48, 22 agosto 2008 (UTC)
thread_title: Untitled
Conversa:Voo 5022 de Spanair

message: Chámame a atención o léxico empregado, con diversas palabras alleas ó galego:
* tivo un accidente durante o despegamento (máis adiante: despegue)
* A aeronave caeu inmeadiatamente após despegar
* tornando o primeiro accidente con mortes
* a aeronave, que carregaba 164 pasaxeiros (¿"cargar" pasaxeiros, mellor "transportar" )
* a aeronave... pasou por un incendio no motor dereito
* O xornal El País noticiou que a aeronave tentara anteriormente e abortara o seu despegue. (El País e tódolos medios de comunicación)
* Tras a manutención no solo (e máis adiante "tralo accidente")
* Especúlase que o restante dos pasaxeiros
Por outra banda, afírmase primeiro que houbo 153 mortos e 19 feridos (=172) e máis adiante que transportaba "164 pasaxeiros e 9 tripulantes" (= 173). Tampouco cadran as cifras de feridos: primeiro "19 feridos, 6 deles en estado crítico" pero logo son "Dezanove dos sobreviventes estaban en estado crítico".--Lameiro (conversa) 22:33, 23 agosto 2008 (UTC)
* Máis: 
** Non creo que se poida calificar de "abortar" o primeiro intento de despegue xa que nin siquera o comezara.
** o accidente foi ás 14:45 horas, non ás 14:14.
** Os ocupantes eran 172 en total: 162 pasaxeiros e 10 tripulantes (non 164+9).
** A data de hoxe (23.08) a cifra de mortos era xa de 154.
Pedro --Lameiro (conversa) 22:50, 23 agosto 2008 (UTC)
replies: text: O artigo foi creado por unha IP (79.155.228.188) que só editou este artigo. Semella que foi traducido doutra Wikipedia e faltou unha revisión dos lusismos, polo que estou de acordo en que precisa dunha revisión. En canto ao das cifras, hainas que revisar. É certo que nos primeiros momentos tralo accidente non había moita idea do número de falecidos dos que sobreviviron, pero agora xa podemos dispor das cifras exactas e dar referencias. Póñome agora coa revisión lingüística e deixo pendente o das cifras (márcoo con "Atención") a ver se o reviso despois. --Toliño Fala aquí comigo  11:14, 24 agosto 2008 (UTC)
replies: text: :Feita a revisión. Falta que alguén revise os datos e as cifras. --Toliño Fala aquí comigo  11:57, 24 agosto 2008 (UTC)
thread_title: Untitled
Conversa:Corvillón, Cambados

message: O santo da parroquia de Corvillón é San Mamede, que é a forma galega do nome castelán Amedio, así que se debería modificar. Meu rei 13:21, 26 agosto 2008 (UTC)
O nomenclátor da Xunta indica San Amedio. --Saúde, e pola sombra!! Estevo(aei)pa o que queiras... 11:39, 26 agosto 2008 (UTC)
Paréceme bastante raro, xa que tiña entendido que Mamede correspondía a Amedio en galego, aparte de que aquí moita xente di San Mamede (eu ademais son residente desta parroquia). E nun panfleto destes da Xunta sobre os nomes en galego Amedio non sae, mais Mamede si, sendo a forma galeguizada do árabe Mohamed segundo pon aquí jeje. Pero se no nomeclátor da Xunta pon iso...pois así será entón, aínda que se pode tratar dunha gralla, a saber...  Meu rei 18:32, 26 agosto 2008 (UTC)
* Os autores do Nomenclátor saben e son conscientes de que aínda lles queda moito que pulir e que próximas edicións correxirán os erros que hoxe contén. Este pode ser un bo exemplo, pero ata que non sexa oficial... hai que respecta-lo que nos dis. Paciencia, irmáns. Pedro --Lameiro (conversa) 22:42, 26 agosto 2008 (UTC)
thread_title: Untitled
Conversa:Illa da Juventud

message: Paréceme que o mellor sería chamala Illa da Xuventude, ou mesmo deixar Isla de la Juventud xa que non creo que sexa tan coñecida como para traducir o nome, pero Illa da Juventud non me gusta nadiña. --GallaecioE logo? 20:36, 26 agosto 2008 (UTC)
replies: text: O criterio usado xeralmente é que os artigos que forman parte dos topónimos se adaptan ao galego: O Cairo, A Haia, etc... Por iso, a Juventud. Xuventude é traducir o significado dun topónimo... Estamos reflexionando sobre iso acó: http://gl.wikipedia.org/wiki/Conversa_Usuario:Norrin_strange/Toponimia. --Xabier Cid  Conversa  20:49, 26 agosto 2008 (UTC)
thread_title: Untitled
Conversa:Accidente de Peinador

message: cómpre saber o nº de voo para mover o artigo ó nome correcto; queira Deus que non, pero pode haber outro accidente en Peinador. --Saúde, e pola sombra!! Estevo(aei)pa o que queiras... 22:08, 28 agosto 2008 (UTC)
replies: text: Véxase Conversa:Accidente de Montrove. Neste caso, ademais, o número do voo segue operativo. --Xabier Cid  Conversa  22:18, 28 agosto 2008 (UTC)
thread_title: Untitled
Conversa:Accidente de Montrove

message: Aínda que é verdade que na es.wiki se chama este artigo co nome do voo, no conxunto das wikis séguese un dobre tipo de denominación para os accidentes aéreos, en coherencia co sistema xeral de denominacións en toda a wikipedia: o artigo débese titular polo seu nome correcto máis coñecido, e en caso de non existir, pódese empregar un nome científico ou técnico. 
Así pois, o nome debería ser Accidente de Montrove, posto que é o nome co que se coñece en Galicia. Se houbese outro accidente en Montrove non sei como se chamaría, quizais Segundo Accidente de Montrove (como a Guerra Mundial). A denominación por "voos" tamén ten outros problemas, entre outras cousas porque se está falando dun accidente que sucedeu un día concreto, e non dun voo, que é a denominación dunha liña comercial operada por unha compañía, que se estende ao longo do tempo, que pode realizarse nun ou en varios tipos de avións, e que incluso pode seguir operando con ese nome despois do accidente aéreo. --Xabier Cid  Conversa  22:16, 28 agosto 2008 (UTC)
replies: text: Neste caso estou dacordo con Xabier Cid, deberiamos emprega-lo nome polo que o accidente é coñecido en Galiza, e non o que usa a wikipedia castelá. AlberteSi, digame? 23:37, 28 agosto 2008 (UTC)
thread_title: Denominación
Conversa:Xuíz, xuíza

message: Na cabeceira dise : " o xuíz .... dun dos tres poderes en que se divide ( Poder lexislativo, Poder executivo, e Poder xudicial )." Nas democracias o xuíz obra unicamento no poder xudicial, eu penso que debese corrichir ??? ElviraConversa comigo 22:20, 31 agosto 2008 (UTC)
thread_title:  O poder do xuíz
Conversa:Administración de xustiza galega

message: 217 ou 218? --Xabier Cid  Conversa  18:04, 6 setembro 2008 (UTC)
thread_title: Número de xulgados

message: Pero ¿hai unha xustiza "galega" e outra xustiza "estatal"? Un ou outro adxectivo só se poden aplicar á Administración que a imparte, pero non á xustiza. É dicir, que creo que cadraría mellor un tìtulo do estilo de "Administración de xustiza en Galicia". De por parte, as referencias que se precisan deben afectar a todo o artigo, máis que ó número de funcionarios e número de xulgados, e esixe unha datación concreta: estes datos poden ser certos hoxe (non o sei), pero nin o eran hai 1 ano nin o serán dentro doutro ano. Pedro --Lameiro (conversa) 20:04, 23 xaneiro 2009 (UTC)
thread_title:  Xustiza ¿galega?
Conversa:Testemuñas de Xehová

message: Non séi se traducir Jehová. --Chabi 17:18, 8 setembro 2008 (UTC)
thread_title: Untitled

message: http://www.independent.co.uk/news/uk/home-news/war-of-words-breaks-out-among-jehovahs-witnesses-2361448.html
thread_title:  War of words breaks out among Jehovah's Witnesses 

message: Consonnte a páxina 137 disto --Atobar (conversa comigo) 16:30, 18 de novembro de 2012 (UTC)
thread_title:  *Xehová > Xeová
Conversa:Gran colisor de hadróns

message: "Foron inxectados", non tería que poñerse como "inxectáronse" ou semellante?
--Forza4 00:29, 10 setembro 2008 (UTC)
*Creo que a tradución debera ser Gran colisor de hadróns, colisionar é un castelanismo por colidir. De todos xeitos se alguén ten dicionario a man sería bo resolver a dúbida. --Alberte (Si, dígame?) 14:41, 10 setembro 2008 (UTC)
**O dicionario da RAG non trae nin colisionar nin colidir nin colisor nin colisionador. No  dicionario Ir Indo trae colidir (as outras formas non as trae) polo que creo que  o que di Alberte é correcto.--Arco de Rayne 16:08, 10 setembro 2008 (UTC)
replies: text: Non sei que dicir... Como xa dixestes, só vén "colidir"..., e nada máis! Eu non vou ser de axuda desta vez. --Toliño Fala aquí comigo  19:11, 15 setembro 2008 (UTC)
* Despacio, que o VOLGa si que recolle "colisión", pero non "colisionar" nin, por conseguinte, "colisionador". Pero é que tal neoloxismo non está nin no DRAE. Pedro --Lameiro (conversa) 19:21, 15 setembro 2008 (UTC)

text: *Pois si, existe "colisión", pero como demo se lle chama ao "aparello" (por dicilo dalgún modo) que fai que se produza esa colisión? Quizais non exista un nome coa mesma raíz e, ao mellor, teña unha denominación moi diferente (unha palabra que pareza que non teña nada que ver). Non sei... --Toliño Fala aquí comigo  19:29, 15 setembro 2008 (UTC)
replies: text: :*En que quedamos entón? Mantemos o nome actual ou alguén sabe o título que debería ter? --Toliño Fala aquí comigo  16:59, 7 outubro 2008 (UTC)
replies: text: ::Vou preguntar nos foros de Un idioma preciso a ver que me din. --Alberte Si, dígame? 18:42, 13 outubro 2008 (UTC)

text: ::Xa obtiven resposta, podédela ler aquí. Movemos entón a Gran colisor de hadróns? --Alberte Si, dígame? 21:45, 17 outubro 2008 (UTC)
thread_title:  Cuestións idiomáticas 
Conversa:Illa San Benedicto

message: É unha illa mexicana sen forma galega coñecida polo que ten que ser San Benedicto.--Arco de Rayne 16:25, 10 setembro 2008 (UTC)
replies: text: Non estou moi de acordo. Pero engadirémolo prá gran-conversa-ou-hecatombe-sobre-exotoponimia que se está larvando... :) --Xabier Cid  Conversa  17:20, 10 setembro 2008 (UTC)
thread_title: Untitled
Conversa:Organización Europea para a Investigación Nuclear

message: É Organización, non Consello. Para máis sobre o nome, véxase aquí: http://public.web.cern.ch/public/fr/About/Name-fr.html --Alberte (Si, dígame?) 22:47, 10 setembro 2008 (UTC)
*Estou de acordo contigo. Supoño que o problema veu ao traducilo do castelán (segundo o historial: Forza4), onde ten este nome, porén, na introdución poñen "Organización", polo que non hai coherencia. O dito,  plenamente co traslado. --Toliño Fala aquí comigo  09:57, 11 setembro 2008 (UTC)
CEIN? Na vida de dixo iso, o acrónimo non se traduce nin se cambia (de feito, agora significa Laboratorio Europeo de Fisica de Partículas, pero consérvase o de CERN, é como a marca). Eu suxiro eliminar o de CEIN, pois é unha auténtica chorrada.
replies: text: Corrixido.--Sernostri (conversa) 23 de maio de 2014 ás 14:08 (UTC)
replies: text: :Cada organismo é un mundo e non sempre pode haber regras xerais, neste caso a institución mantén as siglas orixinais dun nome que tivo mesmo antes de funcionar oficialmente, e así é como se coñece internacionalmente, e en galego tamén.--Sernostri (conversa) 23 de maio de 2014 ás 14:19 (UTC)
thread_title: Untitled
Conversa:Vitamina

message: O artigo dicía que a etimoloxía da palabra vitamina era "do latín vita, vida, e o grego ammoniakós, amoníaco, co sufixo latino ina, substancia". Corrixo pola versión actual seguindo varios dicionarios e bibliografía técnica consultada, así como esta web . Quede aquí esta explicación por se alguén ten algo que obxectar. Pedro --Lameiro (conversa) 21:12, 11 setembro 2008 (UTC)
thread_title: Untitled
Conversa:Cereixo

message: Que cereixo designe a cerdeira semella unha variante local e probable castelanismo por cerezo. Eu borraría esa acepción. Pedro --Lameiro (conversa) 20:36, 12 setembro 2008 (UTC)
Acepción borrada logo de consultar o diccionario Xerais. --Saúde, e pola sombra!! Estevo(aei)pa o que queiras... 20:47, 12 setembro 2008 (UTC)
thread_title: Untitled
Conversa:Lista de partidos políticos de España

message: Na Galipedia existe o artigo Partidos inscritos no Rexistro de Partidos Políticos do Ministerio de Interior de España, por certo, o máis longo de toda a wiki. Non sei se correspondería fusionar ou non. --Alberte (Si, dígame?) 13:25, 13 setembro 2008 (UTC)
*Eu penso que o artigo do rexistro de partidos políticos non é enciclopédico, o rexistro é un acto administrativo e legal pero de feito moitos partidos teñen unha historia moito máis longa por se fundar e actuar desde antes ou simplemente aínda que estean rexistrados en realidade nunca tiveron a máis mínima actuación. Creo que simplemente cunha ligazón externa neste artigo cara o rexistro de partidos políticos é suficiente.--Arco de Rayne 13:35, 13 setembro 2008 (UTC)
**Vou actualizar datos das eleccións bascas e galegas do 1º marzo. -- Norrin_strange (Fala-me) 07:42, 13 abril 2009 (UTC)
thread_title: Untitled